钦定古今图书集成/历象汇编/乾象典/第082卷 > 雨四首 前人
## 钦定古今图书集成/历象汇编/乾象典/第082卷 > 雨四首 前人

微雨不滑道，断云疏复行。紫崖奔处黑，白鸟去边明。
秋日新霑影，寒江旧落声。柴扉临野碓，半湿捣香秔。

二

“江雨旧无时，天晴忽散丝。暮秋霑物冷，今日过云迟。”
上马回休出，看鸥坐不辞。高轩当滟滪，润色静书帷。

三

物色岁将晏，天隅人未归。朔风鸣淅淅，寒雨下霏霏。
多病久加饭，衰容新授衣。时危觉凋丧，故旧短书稀。

四

“楚雨石苔滋，京华消息迟。山寒青兕叫，江晚白鸥饥。”
神女花钿落，鲛人织杼悲。繁忧不自整，终日洒如丝。